Vahel vaatan ja imestan, kui raske on inimestel andestada ja  kuidas ei mõisteta, mis asi andestamine üldse on. Missugune keerutamine ja väänutamine, peaasi, et saaks tõestada, et ikka teine on süüdi. Paljud tulevad vastuvõtule ja enne jutu algust deklareerivad, et nad seda kõike juba ammu teavad ja alati on selliste tõekspidamistega elanud. Küll on sellistele raske selgitada, et kulla inimene, Te ju ei teagi, mis õige andestamine on. Teis on nii palju leppimatust ja vihkamist, kuidas Te ennast üldse ei tunne! Minule pole vaja midagi tõestada, ma näen Teid läbi. Enda  keha Te petta ei saa. Aga inimene, kes ei kujuta ette, mida see läbinägemine tähendab, saab sügavalt solvatud. Ta on siiralt enda meelest ainult head teinud ja veel suuremeelselt pahategijale andestanud.